Un OZN prăbușit se referă la prăbușirea la sol a unui obiect zburător neidentificat, fie că este vorba de un obiect/lucru extraterestru sau terestru. Termenul a fost inventat pentru incidentul de la Roswell (New Mexico, Statele Unite) din 1947. Din punct de vedere literal, prăbușirea unui "OZN" nu se referă neapărat la aeronave avansate suspectate ca fiind de origine extraterestră: poate fi vorba de prăbușirea unui meteorit, a unui balon meteorologic sau a unui sistem de lansare, acestea sunt considerate a fi obiecte zburătoare neidentificate până când se stabilește natura lor și cauza care le-a provocat. Publicul larg asociază însă termenul "OZN" cu civilizații și tehnologii extraterestre. Un adevărat "expert" în prăbușiri de OZN-uri a fost Leonard H. Stringfield, acesta a publicat mai multe cărți pe această temă, cea mai faimoasă fiind "The UFO Siege!" (1978).